Σχίζα Μεσσηνίας

Η Σχίζα είναι το μεγαλύτερο νησί των Μεσσηνιακών Οινουσσών, με έκταση 12,3 τ.χλμ.. Στο παρελθόν ονομαζόταν Καμπρέρα και Καβρέρα. Είναι ένα βραχώδες νησί το οποίο χρησιμοποιείται από την πολεμική αεροπορία ως πεδίο βολήςΧαροκόπειο πανεπιστήμιο, Διπλωματική εργασία Μαρίας Βινιεράτου.  Η περιφερειακή ανάπτυξη μέσω του κοινωνικό-οικονομικού πλαισίου σε περιοχές της Πελοποννήσου: Δήμος Κορώνης, Δήμος Μεθώνης, Δήμος Πύλου. Στην πραγματικότητα δεν έχει μόνιμο πληθυσμό, αν και στην απογραφή του 2001 αναφέρεται να έχει 2 κατοίκους. Διοικητικά ανήκει στον Δήμο Πύλου-Νέστορος, ενώ την περίοδο 1999 -2010 ανήκε στον Δήμο Μεθώνης. Νοτιοδυτικά της Σχίζας είναι το βαθύτερο σημείο της Μεσογείου, γνωστό ως τάφρος ή φρέαρ των Οινουσσών με βάθος 5.121 μ. Το υψηλότερο σημείο του νησιού είναι 201 μ.

Αξιοθέατα
Σημαντικότερο αξιοθέατο της Σχίζας είναι το σπήλαιο Μαύρη Τρύπα. Βρίσκεται στη δυτική πλευρά του νησιού, σε απόσταση 400 μέτρων από τη θάλασσα διανοιγμένο μέσα σε Ηωκαινικό ασβεστολιθικό βράχο. Το νησί είναι ενταγμένο στο δίκτυο Natura 2000, μαζί με τη γειτονική Σαπιέντζα και την περιοχή του ακρωτηρίου Ακρίτας, με τον κωδικό GR2550003.

Παραπομπές

Εξωτερικοί σύνδεσμοι
Δήμος Μεθώνης, σύμπλεγμα Οινουσσών

Κατηγορία:Ιόνιες Νήσοι
Κατηγορία:Νησιά της Πελοποννήσου
Κατηγορία:Νησιά της Μεσσηνίας
Κατηγορία:Γεωγραφικοί σχηματισμοί της Μεσσηνίας
Κατηγορία:Δήμος Πύλου - Νέστορος
Κατηγορία:Επαρχία Πυλίας